ኢትዮጵያ  በዓለም ትልቅ የዴሞክራሲ እመርታን ካስመዘገቡ አገራት በቀዳሚነት መቀመጧን አንድ ሪፖርት ይፋ አደረገ
ኢትዮጵያ በ2018 በጠቅላይ ሚኒስትር አብይ አህመድ አመራር በዓለም ትልቅ የዴሞክራሲ ለውጥ ውጤትን እያስመዘገቡ ካሉት አገራት በቀዳሚነት መቀመጧን በቅርቡ የተደረገ አንድ ሪፖርት ይፋ አደረገ፡፡መቀመጫውን አሜሪካን ሀገር ያደረገው  "ፍሪደም ሀውስ " የተሰኘው ድርጅት  እኤአ በ2019  ባካሄደው ግምገማ ሪፖርት ኢትዮጵያ በፖለቲካ እና በሲቪል ነጻነቶችን  በመጠበቅ   በከፍተኛ ደረጃ የዴሞክራሲ ሥርዓት ማሻሻያዎችን  ማድረጓን  ጠቁሟል ፡፡ወርልድ ፊሪደም ሪፖርት እንዳስቀመጠው  በ209 የአለም ሀገራት ግምገማ  የተካሄደ ሲሆን በአፍሪካ በ49 ሀገራት ላይ መካሄዱን ሪፖርቱ ጠቁሟል፡፡ሪፖርቱ ዶክተር አብይ አህመድ ጠቅላይ ሚኒስትር ከሆኑት ወዲህ የተከናወኑ ሪፖርሞችንና ሥራዎችን የጠቀሰ ሲሆን በዚሁም የአስቸኳይ ጊዜ አዋጅ ማንሳቱን፣ የፖለቲካ አስረኞች መፈታቱን እንዲሁም የተለያዩ የፖለቲካ አስተሳሰቦች በሀገሪቱ እንዲራመዱና ለውይይት ክፍት መደረጉን ገልጸዋል፡፡ሪፖርቱ ይፋ እንዳደረገው እኤአ በ2018 ከፍተኛ እመርታን በማስመዝገብ ማሌዥያ ከኢትዮጵያ ቀጥሎ ባለው ደረጃ ላይ ተቀምጣለች፡፡ (ምንጭ፡-አፍሪካን ኒውስ) 